ליחסים החקלאיים בין המדינות היסטוריה ארוכה. בתחילת המאה ה-20 התיישבו בצפון ובצפון-מערב סרי לנקה שנקראה אז ציילון סוחרים קובנים רבים שהקימו קהילות שנעלמו בחלוף הזמן. עם זאת, עדיין קיימות כמה השפעות תרבותיות על סרי לנקה, דוגמת התרומה הקובנית לביילה, סוג של מוזיקת ריקודים פופולרית באי שמקורה לפני מאות שנים בקרב הקהילות הקפיריות או האפרו-סינהאלזיות (אלו קהילות מעורבות של פורטוגזים, אפריקאים ומקומיים סינהאלים). קהילות קטנות מסוג זה בסרי לנקה עדיין קיימות בחלקים מסוימים של קובה, כמו גם קבוצות בעלות מוצא מעורב קובני בצפון סרי לנקה.
אישטוואן הרמן
אישטוואן הרמן (במקור שלמה הרמן, בהונגרית: Hermann István; בודפשט, 10 באוקטובר 1925 – בודפשט, 12 בספטמבר 1986) היה פילוסוף יהודי-הונגרי, אסתטיקה, מבקר, מחנך, פרופסור באוניברסיטה, חבר האקדמיה ההונגרית למדעים (נספח: 1976, מן המניין: 1985). אשתו הראשונה הייתה אגנש הלר.
ביוגרפיה.
אישטוואן הרמן נולד במשפחה יהודית ושרד את השואה, כנראה בשרות העבודה (עבודות כפייה לגברים עהודים עבור הצבא ההונגרי). אחרי מלחמת העולם השנייה כבר בשנת 1946 הוא הכיר את אגנש (אגי) הלר ושניהם השתייכו אז לתנועת "הנוער הציוני" בהונגריה. שלמה הרמן היה חבר הנהלת התנועה ושניהם היו ציונים נלהבים. שלמה הרמן הדריך קבוצות ילדים וקיים מפגשים רבים ב"קן" של התנועה בבודפשט. עם הזמן התרחק מהציונות ביחד עם אגנש הלר ושניהם הצטרפו למפלגה הקומוניסטית, בעוד חברם לתנועה ניסן הירשמן עלה לישראל בשנת 1948. הרמן השלים את לימודיו באוניברסיטה בפקולטה למדעי הרוח באוניברסיטת אטווש לוראנד בין 1945 לבין 1950, בהתמחות בפילוסופיה הונגרית ובכלכלה פוליטית, שם היה תלמידו של ג'רג' לוקאץ'.
בשנים 1950 עד 1956 היה מורה בבית הספר הטכני לכלכלה. בין 1956 לבין 1958 ובין 1967 לבין 1973 עבד כעמית מחקר במכון לפילוסופיה של האקדמיה ההונגרית למדעים. ב-1957, ואחר כך מ-1968, היה מרצה באוניברסיטת אטווש לוראנד. משנת 1958 שוב היה מורה, הפעם בגימנסיית מרגיט קפקא. בין השנים 1965–1967 היה עמית מחקר וחוקר בכיר במכון ללימודי תיאטרון. מ-1973 היה יועץ מדעי באוניברסיטת אטווש לוראנד. ב-1973 מונה לפרופסור באוניברסיטה. מ-1977 עד 1986 עמד בראש אוניברסיטת ערב למרקסיזם-לניניזם.
פעילותו המדעית.
בנוסף לחקר והוראת ההיסטוריה של הפילוסופיה, עסק הרמן גם באסתטיקה. הוא חקר גם את המבנה האסתטי של התקשורת המודרנית, בחן גם את כתביו ואישיותו הפילוסופית של ג'רג' לוקאץ'. הרמן היה חבר במועדון PEN, באגודת הסופרים, באגודת אמנויות התיאטרון ובאגודת הגל הבינלאומית. הוא היה יושב ראש ועדת ההסמכה המדעית של האקדמיה ההונגרית למדעים.
ק.ק. ולוצלאווק
מועדון כדורסל ולוצלאווק או ק.ק. ולוצלאווק (בפולנית: Klub Koszykówki Włocławek או KK Włocławek), הידוע מטעמי חסות בשם אנוויל ולוצלאווק (Anwil Włocławek), הוא מועדון כדורסל פולני מהעיר ולוצלאווק, המשחק בליגת העל הפולנית.
המועדון זכה שלוש פעמים באליפות פולין בכדורסל - ב-2003, 2018 ו-2019. המועדון זכה גם בארבעה גביעי פולין ושלושה תוארי הסופר קאפ הפולני.
היסטוריה.
בעונת 2017–18, הקבוצה סיימה במקום הראשון בעונה הסדירה עם מאזן 24–8. בפלייאוף, אנוויל ניצחה ברבע הגמר את טורוב זגורצלץ ואת האלופה המכהנת ז'לונה גורה בחצי הגמר. ב-4 ביוני 2018, ווולוצלאווק זכתה בתואר האליפות השני שלה לאחר שניצחה את סטאל אוסטרוב ויילקופולסקי 65–73 במשחק 6 של הגמר. שחקן הקבוצה קמיל לשינסקי, שהעמיד ממוצעים של 10.8 נקודות ו-4.8 אסיסטים בסדרה, נבחר ל- MVP של הגמר.
בעונת 2018–19, ערכה ולוצלאווק את הופעת הבכורה שלה בליגת האלופות בכדורסל. בבית א', המועדון השיג מאזן 4–10 שלילי והוא לא עבר את העונה הסדירה. בפלייאוף היא הדיחה את המדורגת ראשונה בעונה הסדירה ארקה גדיניה בחצי הגמר, 3–2. בגמר, הקבוצה ניצחה את פולסקי צ'וקייר טורון בשבעה משחקים כדי לשמור על האליפות. במשחק 7 המכריע ניצחה ולוצלאווק 77–89 אף על פי שהמשחק היה בטורון.
בלוגו של המועדון מופיע כלב רוטוויילר. הלוגו כולל כוכב בלוגו עבור כל אליפות PLK.
תארים והישגים.
תחרויות מקומיות.
ליגת הכדורסל הפולנית
הגביע הפולני בכדורסל
הסופר קאפ הפולני בכדורסל
תחרויות אירופיות.
גביע ספורטה:
גביע קוראץ':
ילנה באטורינה
ילנה ניקולייבנה באטורינה (ברוסית: Елена Николаевна Батурина; נולדה ב-8 במרץ 1963) היא אשת עסקים רוסייה, בעלים של תאגיד השקעות ובנייה גדול אינטקו .
בדירוג המיליארדרים העולמיים, שערך מגזין פורבס ב-2019, ילנה בטורינה, עם הון של 1.2 מיליארד דולר, שומרת על מעמד האישה העשירה ברוסיה זו השנה ה-14 ברציפות.
לאחר שמכרה את אינטקו, בשנת 2011 העבירה בטורינה את העסק שלה לחו"ל.
ילנה בטורינה היא אלמנתו של ראש עיריית מוסקבה לשעבר יורי לוז'קוב.
KK Włocławek
ק. ק. ולוצלאווק
אדם פורשו
אדם ג'ון פורשו (באנגלית: Adam John Forshaw; נולד ב-8 באוקטובר 1991) הוא כדורגלן אנגלי, המשחק בעמדת הקשר בקבוצת לידס יונייטד מהפרמייר ליג.
פורשו החל את הקריירה שלו באקדמיית הכדורגל של אברטון מהפרמייר ליג והפך לשחקן בולט במדי ברנטפורד, בשורותיה זכה בפרס שחקן השנה של הפוטבול ליג הראשונה לעונת 2013/2014.
קריירת מועדונים.
אברטון.
פורשו הצטרף לאקדמיית הכדורגל של אברטון בגיל שבע. לפני תחילת עונת 2008/2009 קיבל פורשו הצעה למלגה כשחקן שנה ראשונה והפך תוך זמן קצר לשחקן הרכב בקבוצת הנוער עד גיל 18. לקראת סיומה של אותה עונה, שלוותה בפציעות רבות, ערך פורשו את משחק הבכורה שלו במדי קבוצת המילואים של אברטון, כאשר פתח ושיחק משחק מלא בניצחון 0–2 על קבוצת המילואים של ויגאן את'לטיק. מאמן אברטון, דייוויד מויס, זימן את פורשו לקבוצה הבוגרת לקראת המשחק חסר החשיבות במסגרת הליגה האירופית מול באטה בוריסוב ב-17 בדצמבר 2009, במהלכו שיחק 90 דקות. במהלך עונת 2009/2010 ישב פורשו על ספסלה של אברטון במשחק ליגה אחד ובמשחק גביע אחד, ורשם את מספר ההופעות הרב ביותר בקבוצת המילואים לאותה עונה.
ב-9 באפריל 2011 ערך פורשו את הופעת הבכורה שלו בפרמייר ליג, כאשר נכנס כמחליף בדקה ה-82 במשחק בו גברה אברטון על וולברהמפטון וונדררס בתוצאה 0–3, וישב על הספסל במהלך שלושה משחקים נוספים לקראת סיום עונת 2010/2011. ביוני 2011 האריך פורשו את חוזהו באברטון בעונה נוספת ובמהלכה ישב על ספסל הקבוצה בשני משחקים, שיחק כמושאל במשך חודש בברנטפורד ונבחר לשחקן העונה של קבוצת המילואים. פורשו לא קיבל הצעה נוספת להארכת חוזה ושוחרר מאברטון במאי 2012.
ברנטפורד.
ב-24 בפברואר 2012 הצטרף פורשו בהשאלה לברנטפורד מהפוטבול ליג הראשונה בחוזה לחודש אחד, ולמחרת כבר שותף כמחליף כשנכנס בדקה ה-69 בתיקו 0-0 מול סקנת'ורפ יונייטד. פורשו שותף בשבעה משחקים במדי ברנטפורד, ושב לאברטון לאחר שלסתו נשברה ב-24 במרץ, במהלך המשחק בו ניצחה קבוצתו את רוצ'דייל בתוצאה 0–2.
במאי 2012 הצטרף פורשו לברנטפורד בחוזה קבוע לשנתיים שפרטיו לא פורסמו. ב-22 בספטמבר 2012 הבקיע פורשו את שער הבכורה שלו כשחקן מקצועי בניצחון 0–1 על אולדהאם אתלטיק. ב-26 בפברואר 2013 הורחק פורשו לראשונה בקריירה שלו לאחר שספג שני כרטיסים צהובים שהומרו לכרטיס אדום במשחק הליגה בו ניצחה קבוצתו את קראולי טאון בתוצאה 1–2. לאחר שהחמיצה את ההעפלה האוטומטית לצ'מפיונשיפ בשל ההפסד בתוצאה 0–1 לדונקסטר רוברס ב-28 באפריל, היה זה פורשו שהבקיע את השער המכריע בבעיטות ההכרעה במשחק חצי גמר הפלייאוף מול סווינדון טאון ב-7 במאי, שהעלה את ברנטפורד למשחק הגמר. פורשו פתח בהרכב במשחק הגמר מול יאוביל טאון שנערך באצטדיון ומבלי ב-19 במאי, אך הפסד בתוצאה 1–2 הותיר את ברנטפורד בפוטבול ליג הראשונה לעונה נוספת. במהלך עונת 2012/2013 שותף פורשו ב-53 משחקים, הבקיע שלושה שערים ובישל שבעה.
ב-27 ביוני 2013 חתם פורשו על חוזה חדש לשלוש שנים בברנטפורד, והבקיע את שערו הראשון לעונת 2013/2014 ב-10 באוגוסט במשחק הליגה בו ניצחה קבוצתו את שפילד יונייטד בתוצאה 1–3. עקב פציעתו של קווין או'קונור, שהיה המבצע הקבוע של בעיטות העונשין בקבוצה, קיבל פורשו את התפקיד והבקיע את שערו השלישי מהנקודה הלבנה (וחמישה שערים בסך הכול מפתיחת העונה) מול פרסטון נורת' אנד ב-21 בדצמבר, שהסתיים בניצחון קבוצתו בתוצאה 0–3. רצף של 24 משחקים בהרכב הפותח הסתיים כאשר נעדר פורשו מהמשחק בו ניצחה ברנטפורד את פורט וייל בתוצאה 0–2 בשל פציעה בשריר האחורי של השוק. ב-16 במרץ 2014 נבחר פורשו לשחקן המצטיין של הפוטבול ליג הראשונה לעונת 2013/2014. ב-12 באפריל הורחק פורשו הורחק בכרטיס אדום בפעם השנייה בקריירה שלו במשחק ההפסד 0–1 מול סווינדון טאון, וההשעיה מהמשחק הבא גרמה לכך שלא השתתף במשחק בו גברה ברנטפורד על פרסטון נורת' אנד, שהבטיח את ההעפלה האוטומטית של הקבוצה לצ'מפיונשיפ. משחקו האחרון לאותה עונה התקיים ב-21 באפריל מול מילטון קינס דונס, שהסתיים תיקו 2–2, ולאחריו עבר ניתוח במטרה לתקן פציעה טורדנית בקרסולו. במהלך עונת 2013/2014 השתתף פורשו ב-40 משחקים במדי ברנטפורד, הבקיע שמונה שערים ובישל ארבעה. פורשו נכלל בנבחרת העונה של הפוטבול ליג הראשונה מטעם התאחדות הכדורגלנים המקצוענית (PFA) וגם בנבחרת העונה מטעם מנהלת הפוטבול ליג הראשונה.
לאחר שהחמיץ את משחק ההכנה הראשון של ברנטפורד לעונת 2014/2015, הודיע מאמנה, מארק וורברטון, שפורשו ישתתף במשחקים האחרונים שלפני פתיחת העונה